

**ร่าง**

ประกาศคณะศึกษาศาสตร์

**ฉบับที่ /2562**

**เรื่อง หลักเกณฑ์การคัดเลือกบุคลากรดีเด่นรับรางวัล “ศรีบัวแก้ว”**

.............................................

ด้วยคณะศึกษาศาสตร์ มหาวิทยาลัยขอนแก่น มีโครงการเพื่อพัฒนาบุคลากรสายสนับสนุน  
ของคณะศึกษาศาสตร์ มหาวิทยาลัยขอนแก่น โดยมีวัตถุประสงค์เพื่อเน้นในเรื่อง “จิตบริการนำมาสู่ความสำเร็จขององค์กร” ด้วยการกระตุ้นและเสริมแรงให้บุคลากรสายสนับสนุนคณะศึกษาศาสตร์ ที่น่าเป็นตัวอย่างให้ผู้อื่นได้เรียนรู้และปฏิบัติตามและเพื่อยกย่องเชิดชูเกียรติ ประกาศเกียรติคุณเป็นบุคคลดีเด่นนั้น

ฉะนั้น อาศัยอำนาจตามความในมาตรา 40 ในส่วนงานตามมาตรา 9 และมาตรา 85 แห่งพระราชบัญญัติมหาวิทยาลัยขอนแก่น พ.ศ.2558 และคำสั่งมหาวิทยาลัยขอนแก่นที่ 5161/2558 ลงวันที่ 28 กรกฎาคม 2558 เรื่อง การมอบอำนาจให้ปฏิบัติการแทน จึงประกาศหลักเกณฑ์การคัดเลือกบุคลากรดีเด่นรับรางวัล “ศรีบัวแก้ว” ดังนี้

ข้อ 1 ประกาศนี้ เรียกว่า “ประกาศคณะศึกษาศาสตร์ฉบับที่ /2562 “ เรื่อง หลักเกณฑ์การคัดเลือกบุคลากรดีเด่นรับรางวัล “ศรีบัวแก้ว”

ข้อ 2 ประกาศนี้มีผลบังคับตั้งแต่วันถัดจากวันประกาศเป็นต้นไป

ข้อ 3 คุณสมบัติของผู้ได้รับการคัดเลือก

3.1 เป็นบุคลากรสายสนับสนุน คณะศึกศาสตร์ มหาวิทยาลัยขอนแก่น

3.1.1 เป็นพนักงานมหาวิทยาลัยเงินงบประมาณแผ่นดิน

3.1.2 เป็นพนักงานมหาวิทยาลัยโดยใช้เงินรายได้

3.1.3 เป็นข้าราชการที่เปลี่ยนสถานภาพเป็นพนักงานมหาวิทยาลัย

3.1.4 เป็นลูกจ้างประจำ

3.1.5 เป็นลูกจ้างของมหาวิทยาลัย

3.2 มีระยะเวลาในการปฏิบัติงานติดต่อกันไม่น้อยกว่า 1 ปี

3.3เป็นผู้มีความประพฤติปฏิบัติตนเป็นแบบอย่างที่ดีในการครองตน ครองคน ครองงาน  
 และมีผลการปฏิบัติงานเป็นที่ยอมรับ

3.4 เป็นผู้ปฏิบัติงานพึงให้บริการอย่างเต็มกำลังความสามารถ ปราศจากอคติและมีความเสมอภาค

3.5 เป็นผู้ปฏิบัติงานพึงให้บริการด้วยความสุภาพ มีความเอื้อเฟื้อและมีอัธยาศัยไมตรีที่ดี

3.6 เป็นผู้ปฏิบัติงานพึงให้บริการด้วยความรวดเร็ว ตรงตามเวลา แลไม่ชักช้า

3.7 เป็นผู้ปฏิบัติงานพึงประพฤติตนโดยยึดมั่นในหลักแห่งคุณธรรมและจริยธรรม

3.8 เป็นผู้ปฏิบัติงานพึงประพฤติตนให้เหมาะสมกับการปฏิบัติงานหรือตำแหน่งที่ดำรงอยู่

3.9เป็นผู้ปฏิบัติงานพึงเพิ่มพูนความรู้ ความสามารถและทักษะในการทำงาน เพื่อให้  
การปฏิบัติงาน มีประสิทธิภาพและได้ประสิทธิผลยิ่งขึ้น

3.10 เป็นผู้ปฏิบัติงานพึงละเว้นการนำผลงานหรือผลงานทางวิชาการของตนเองที่เคยใช้มาแล้ว   
มาใช้ใหม่อย่างผิดวิธี

3.11 ไม่เป็นผู้ถูกสอบสวนทางวินัย/จรรยาบรรณ

3.12เป็นผู้ปฏิบัติงานพึงยึดมั่นในหลักจรรยาบรรณที่สภากำหนดและปฏิบัติตามจริยธรรม  
 แห่งวิชาชีพที่ตนเป็นสมาชิกแห่งสภาวิชาชีพนั้นด้วย

3.13 เป็นผู้เข้าร่วมประชุมบุคลากรสายสนับสนุนคณะศึกษาศาสตร์แต่ละเดือน หรือมีเวลาการ

ประชุมไม่น้อยกว่า 80 %

ข้อ 4 หลักเกณฑ์ การพิจารณา คัดเลือกบุคลากรดีเด่นรับรางวัล “ศรีบัวแก้ว”

4.1 การแบ่งกลุ่มบุคลากรสายสนับสนุน จำนวน 1 กลุ่ม

4.1.1 กลุ่มบุลากรสายสนับสนุนตามข้อ 3.1 ที่ปฏิบัติงานในกองบริหารงานคณะศึกษาศาสตร์

25

4.2 การเสนอชื่อ มีวิธีการ ดังนี้

4.2.1 มีการสะสมคะแนน จากการเสนอชื่อผู้ที่เป็นบุคลากรตัวอย่างในการพิจารณารับรางวัล “ศรีบัวแก้ว”ประจำเดือน โดยมีแบบฟอร์มการเสนอชื่อทุกครั้งในการประชุมสายสนับสนุนคณะศึกษาศาสตร์

4..2.2 ในการพิจารณาบุคคลตัวอย่างให้ได้รับรางวัล “ศรีบัวแก้ว” ประจำเดือน มีวิธีการ   
ตามขั้นตอนดังนี้ :

4.2.2.1 แจ้งให้บุคลากรสายสนับสนุนคณะศึกษาศาสตร์ พิจารณาเสนอชื่อ  
ผู้ที่เหมาะสม จำนวน 2 รายชื่อลงในแบบฟอร์ม พร้อมระบุเหตุผลประกอบการเสนอชื่อนำใส่ลงกล่อง  
ที่คณะกรรมการดำเนินงานจัดไว้

4.2.2.2 คณะกรรมการดำเนินงาน ดำเนินการตรวจสอบและพิจารณาคัดเลือก  
ผู้ที่เหมาะสมเป็นบุคคลตัวอย่างตามหลักเกณฑ์ที่แจ้งไว้ โดยคัดเลือกจำนวน 3 รายชื่อ และนำชื่อเข้าแจ้งให้ที่ประชุมบุคลากรสายสนับสนุนคณะศึกษาศาสตร์ พิจารณาเสนอชื่อจำนวน 1 รายชื่อ จาก 3 รายชื่อที่แจ้งไว้ ในคราว  
ประชุมสายสนับสนุนคณะศึกษาศาสตร์ประจำเดือน ลงในแบบฟอร์ม พร้อมระบุเหตุผลประกอบการเสนอชื่อ

4.2.2.3 ในการพิจารณาบุคคลตัวอย่างให้ได้รับรางวัล ไม่พิจารณาเฉพาะ  
ผู้ที่มีคะแนนสูงในแต่ละเดือน แต่ต้องนำข้อมูลอื่น อาทิเช่น ผลงาน การมาปฏิบัติงาน ตรงเวลา ความรับผิดชอบ   
การกระตือรือร้น และจิตบริการ เป็นต้น มาประกอบการพิจารณาในแต่ละครั้ง

4.2.3 ประกาศแจ้งผู้ที่ได้รับการเสนอชื่อผู้เป็นบุคคลตัวอย่างในการพิจารณารับรางวัล   
“ศรีบัวแก้ว” ประจำแต่ละเดือน และมีการมอบเกียรติบัตร ประกาศเกียรติคุณบุคลากรดีเด่น ให้กับผู้ได้รับ  
การเสนอชื่อเป็นบุคคลตัวอย่างในที่ประชุมบุคลากรสายสนับสนุนด้วย

4.2.4 เมื่อครบรอบ 1 ปี รวบรวมรายชื่อผู้ที่ได้รับรางวัล”ศรีบัวแก้ว”ประจำแต่ละเดือนเพื่อให้บุคลากรสายสนับสนุนพิจารณาเสนอชื่อจำนวน 1 ชื่อ เพื่อรับรางวัล”ศรีบัวแก้ว”ประจำปีและรับรางวัลบุคลากร  
สายสนับสนุนดีเด่นในวันสำคัญของคณะศึกษาศาสตร์

4.2.5 ให้มีคณะกรรมเพื่อกลั่นกรองและพิจารณาบุคลากรดีเด่นรับรางวัล “ศรีบัวแก้ว”ประจำปี โดยแต่งตั้งเป็นคณะกรรมการดำเนินงานโครงการคัดเลือกบุคลากรดีเด่นรับรางวัล “ศรีบัวแก้ว”

ข้อ 5 รางวัล ประกอบด้วย :

5.1 โล่

5.2เกียรติบัตรประกาศเกียรติคุณบุคลากรดีเด่นประเภทบุคลากรสายสนับสนุน

5.3 อื่น ๆ

ประกาศ ณ วันที่ สิงหาคม 2562